laion/Wikipedia-Exotic huggingface dataset:
עונת 1993/1994 בליגת המשנה ההולנדית

עונת 1993/1994 בליגת המשנה ההולנדית הייתה העונה ה-38 של ליגת המשנה ההולנדית, שהיא הליגה ההולנדית השנייה. בסיום עונה זו, דורדרכט 90 וניימכן העפילו לליגה הראשונה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, 15 ששיחקו בעונה הקודמת בליגה, אליהן הצטרפו, היורדות מליגת העל, פורטונה סיטארד, דורדרכט 90 ודן בוס ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 העפילה לליגה הראשונה. שיטת הפלייאוף הורחבה מהעונה שעברה, הקבוצות שסיימו במקומות 2–7 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה. 8 קבוצות הרכיבו את שלב הפלייאוף, 6 הקבוצות שסיימו במקומות 2–7 ו-2 קבוצות מליגת העל ממקומות 16 ו-17 שתי המנצחות בשלב הפלייאוף, אחת מכל בית העפילה לעונה הבאה בליגת העל   העפילה מליגת המשנה   ירדה מליגת העל   נשארה בליגת העל   נשארה בליגת המשנה
ספזי

ספזי (בגרמנית: Spezi) הוא שם המותג של משקה קל בבעלות בראהוס ריגל באוגסבורג, גרמניה. ספזי הוא סימן מסחרי גנרי והשם משמש כמונח כללי לתערובת של קולה וסודה תפוזים ברוב המדינות דוברות הגרמנית. כאשר המותג נרשם ב-1956, ריגל מכר תחילה בירה תחת הסימן המסחרי. מאז שנות ה-70, ספזי מיוצר ומבוקבק על ידי מבשלות מקומיות שונות במסגרת הסכם זכיינות. פרסומת הטלוויזיה המקורית הראשונה של ספזי תפוזים שודרה ב-1989. רוב יצרני המשקאות הגדולים מוכרים מוצרים דומים, אם כי בעיקר בגרמניה, אוסטריה ושווייץ. דוגמאות לכך הן שוויפ שוואפ של חברת פפסיקו או מזו מיקס של חברת קוקה קולה, אם כי רוב הרשתות מוכרות גם גרסאות של מותגים לא מוכרים של המשקה, הנקראות בדרך כלל "קולה-מיקס". ספזי מכיל מים, סירופ גלוקוז-פרוקטוז, סוכר, תרכיז מיץ תפוזים (2.3%), תרכיז מיץ לימון (0.8%), פחמן דו-חמצני, צבע קרמל, חומצה זרחתית וחומצת לימון, חומרי טעם וריח טבעי, קפאין ותמצית הדרים. יש גם גרסאות שונות, כולל אחת ללא סוכר. מדיה וקבצים בנושא ספזי בוויקישיתוף אתר האינטרנט הרשמי של ספזי Brand register Philipp Vetter, "Spezi: Der bizarre Siegeszug der deutschen Brause", DIE WELT (בגרמנית), נבדק ב-2018-09-02 Kurze Geschichte von Original Spezi ColaOrange und des Spezi ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ספזי".
חאבי גאלאן

חאבייר "חאבי" גאלאן חיל (בספרדית: Javier "Javi" Galán Gil; נולד ב-19 בנובמבר 1994 בבדחוס שבספרד) הוא כדורגלן ספרדי המשחק בעמדת המגן השמאלי באתלטיקו מדריד מהלה ליגה. גאלאן החל את הקריירה המקצוענית שלו בקבוצה הבוגרת של בדחוס מהליגות הנמוכות. ב-9 ביולי 2015 חתם גאלאן בקורדובה, והחל לשחק בקבוצת המילואים של המועדון. בשנת 2016 החל לשחק בקבוצה הראשונה של המועדון, במדיה ערך 77 הופעות ליגה והבקיע ארבעה שערים במסגרת הליגה הספרדית השנייה. ב-29 בינואר 2019 חתם גאלאן על חוזה לשלוש עונות וחצי בווסקה מהלה ליגה. הוא ערך 81 הופעות ליגה במדי המועדון, בהן הבקיע שני שערים. ב-31 ביולי 2021 חתם גאלאן על חוזה לחמש עונות בסלטה ויגו מלה ליגה. ב-15 באוגוסט ערך את הופעת הבכורה שלו במועדון, בהפסד 1–2 לאתלטיקו מדריד במסגרת המחזור הראשון בליגה לעונת 2021/2022. הוא ערך 37 הופעות ליגה בעונתו הראשונה במועדון. ב-3 ביולי 2023 חתם גאלאן באתלטיקו מדריד ל-3 שנים. ב-24 בינואר 2024 הושאל גאלאן לריאל סוסיאדד. חאבי גאלאן, ברשת החברתית אינסטגרם חאבי גאלאן, באתר Transfermarkt חאבי גאלאן, באתר Soccerway חאבי גאלאן, באתר BDFutbol חאבי גאלאן, באתר WorldFootball.net חאבי גאלאן, באתר FootballDatabase.eu חאבי גאלאן, באתר ESPN Alejandro Roser, Esteve Monterde y Javier Galán, fichajes para el B באתר Córdoba Deporte, ‏ 9 ביולי 2015 (בספרדית) JAVI GALÁN, UN ZURDO PARA LA SD HUESCA באתר הרשמי של וסקה, 29 בינואר 2021 (בספרדית) Javi Galán, fichaje de gran nivel para el lateral zurdo del RC Celta באתר הרשמי של סלטה ויגו, 31 ביולי 2021 (בספרדית) Agreement for the loan of Javi Galán, www.realsociedad.eus, ‏2016-10-01 (באנגלית)
טראזייה תומא

טראזייה תומא זאי (בצרפתית: Trazié Thomas Zai; נולד ב-1 ביולי 1999) הוא כדורגלן איבוארי המשחק בעמדת הקשר. תומא נולד בדיבו שבחוף השנהב. החל את הקריירה המקצוענית שלו ב-RC אביג'אן מליגת העל של חוף השנהב. בחודש ספטמבר 2020 חתם תומא בניס מליגת העל הצרפתית, והושאל ללוזאן מליגת העל השווייצרית. ב-6 בדצמבר ערך את הופעת הבכורה שלו במועדון, בהפסד 0–4 לפ.צ. ציריך במסגרת המחזור העשירי בליגה לעונת 2020/2021. בסך הכל ערך 13 הופעות ליגה במהלך תקופת ההשאלה, ובתום העונה חתם בלוזאן על חוזה קבוע. בעונת 2021/2022 ערך 20 הופעות ליגה במדי המועדון, ולאחריהם שוחרר. ב-7 בספטמבר 2022 חתם תומא בבית"ר ירושלים מליגת העל הישראלית לשנתיים בהם השתכר כ-200 אלף אירו בעונה וב-15 בנובמבר 2023 האריך את חוזהו בשנתיים נוספות. ב-2 בפברואר 2024 הושאל עד לסיום העונה לקסימפאשה מליגת העל הטורקית. לזכותו ארבע הופעות במדי הנבחרת הצעירה עד גיל 20 של חוף השנהב, במהלך השתתפותה בטורניר טולון 2017(אנ'). בית"ר ירושלים גביע המדינה: 2022/2023 טראזייה תומא, באתר ההתאחדות לכדורגל בישראל טראזייה תומא, באתר Transfermarkt טראזייה תומא, באתר Soccerway טראזייה תומא, באתר WorldFootball.net Mercato : Trazié Thomas et Zohouri en Suisse באתר lekpakpatosportif, ‏ 30 בספטמבר 2020 (בצרפתית) Cinq nouvelles recrues débarquent au Lausanne-Sport באתר MSN, ‏ 17 ביוני 2021 (בצרפתית) גיא בן זיו, ‏טראזיה תומא חתם לשנתיים בבית"ר ירושלים, באתר ONE‏, 7 בספטמבר 2022 גיא בן זיו, ‏גלאבוב יחתום בבית"ר ירושלים, טרזי תומא עזב, באתר ONE‏, 2 בפברואר 2024
הרפובליקה המקסיקנית הראשונה

הרפובליקה המקסיקנית הראשונה, המכונה גם הרפובליקה הפדרלית הראשונה (בספרדית: Primera República Federal), הייתה רפובליקה פדרלית, על פי החוקה של 1824. זו הייתה מדינת לאום שהוגדרה רשמית כארצות הברית המקסיקניות (בספרדית: Estados Unidos Mexicanos). הרפובליקה המקסיקנית הראשונה התקיימה בין 1824 ל-1835, כאשר השמרנים בפיקודו של אנטוניו לופס דה סנטה אנה הפכו אותה למדינה יחידה, הרפובליקה הצנטרליסטית של מקסיקו. הרפובליקה הוכרזה ב-1 בנובמבר 1823 על ידי הקונגרס המכונן, חודשים לאחר נפילת האימפריה המקסיקנית שלט הקיסר אגוסטין הראשון, קצין הצבא המלכותי לשעבר שהפך למורד למען עצמאות. הפדרציה הוקמה באופן רשמי וחוקי ב-4 באוקטובר 1824, כאשר החוקה הפדרלית של ארצות מקסיקו נכנסה לתוקף. הרפובליקה הראשונה נפגעה במשך כל 12 שנות קיומה בחוסר יציבות פיננסית ופוליטית חמורה. מחלוקות פוליטיות, מאז ניסוח החוקה נטו להתרכז בשאלה האם מקסיקו צריכה להיות מדינה פדרלית או צנטרליסטית, כאשר סיבות ליברליות ושמרניות נרחבות יותר נקשרו לכל סיעה בהתאמה. למעט נושאת הכהונה, גוואדלופה ויקטוריה, כל הממשל במהלך הרפובליקה הראשונה נפל על ידי הפיכה צבאית. הרפובליקה הראשונה התמוטטה סופית לאחר הפלתו של הנשיא הליברלי ולנטין גומז פאריאס, באמצעות מרד בראשות סגן נשיאו לשעבר, הגנרל אנטוניו לופס דה סנטה אנה שהחליף צד. לאחר עלייתם לשלטון, השמרנים, שכבר זמן רב מתחו ביקורת על המערכת הפדרלית והאשימו אותה בחוסר היציבות של האומה, ביטלו את החוקה של 1824 ב-23 באוקטובר 1835, והרפובליקה הפדרלית הפכה למדינה יחידה, הרפובליקה הצנטרליסטית. המשטר האחדותי הוקם רשמית ב-30 בדצמבר 1836, עם חקיקת שבעת החוקים החוקתיים. מדיה וקבצים בנושא הרפובליקה המקסיקנית הראשונה בוויקישיתוף Romo, Rafael (23 בנובמבר 2012). "After nearly 200 years, Mexico may make the name official". CNN. {{cite news}}: (עזרה) "About Mexico". Embajada de Mexico en Estados Unidos (Mexican Embassy in the United States). 3 בדצמבר 2012. אורכב מ-המקור ב-2 בדצמבר 2013. נבדק ב-17 ביולי 2013. {{cite web}}: (עזרה) "Official name of the country". Presidency of Mexico. 31 במרץ 2005. נבדק ב-30 במאי 2010. {{cite web}}: (עזרה) "Acta Constitutiva de la Nación Mexicana". 500 años de México en documentos. נבדק ב-24 בינואר 2016. {{cite web}}: (עזרה) "Decreto. Constitución federal de los Estados-Unidos Mexicanos". 500 años de México en documentos. נבדק ב-22 בינואר 2015. {{cite web}}: (עזרה) "Se transita del federalismo al centralismo mediante las Bases de Reorganización de la Nación Mexicana". 500 años de México en documentos. נבדק ב-24 בינואר 2016. {{cite web}}: (עזרה)
עוסמאן דיינג

עוסמאן דיינג (באנגלית: Ousmane Dieng; נולד ב-21 במאי 2003) הוא כדורסלן צרפתי המשחק בעמדות הסמול פורוורד והקלע באוקלהומה סיטי ת'אנדר. דיינג גדל בלוט וגארון, צרפת. בעונת 2020/2021 החל לשחק בסנטר פדרל מהליגה הצרפתית השלישית, והעמיד ממוצעים של 12.6 נקודות, 5.8 ריבאונדים ו-2.9 אסיסטים למשחק. ב-1 ביוני 2021 הצטרף יחד עם הוגו בסון לניו זילנד ברייקרס מליגת העל האוסטרלית. ב-8 מתוך עשרת משחקיו האחרונים בקבוצה קלע דיינג 10+ נקודות, כולל משחקים עם 22, 18 ו-17 נקודות בזה אחר זה, ובסך הכל ב-23 משחקים העמיד ממוצעים של 8.9 נקודות, 3.2 ריבאונדים ו-1.1 אסיסטים ב-20.8 דקות למשחק. ב-17 באפריל 2022 עזב את הקבוצה כדי להתכונן לקראת דראפט 2022 ב-NBA. דיינג נבחר בדראפט בבחירה ה-11 על ידי ניו יורק ניקס, ומיד הועבר בטרייד לאוקלהומה סיטי ת'אנדר תמורת שלוש בחירות סיבוב ראשון בדראפט 2023 ב-NBA. פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA Ousmane Dieng va jouer pour une équipe néo-zélandaise, L'Équipe (בצרפתית) Le Villeneuvois Ousmane Dieng en route pour la NBA, ladepeche.fr (בצרפתית) "La NBA est un objectif", petitbleu.fr (בצרפתית) Projected 2022 Lottery Pick Ousmane Dieng Becomes NBL Next Star with Breakers, National Basketball League | NBL Australia | Australia's Basketball League (באנגלית) French '22 draft prospect Dieng to play in NBL, ESPN.com, ‏2021-06-01 (באנגלית) Dieng, Besson Turn Attention to NBA Draft, National Basketball League | NBL Australia | Australia's Basketball League (באנגלית) Thunder Drafts Chet Holmgren, Ousmane Dieng, Jalen Williams and Jaylin Williams in the 2022 NBA Draft, www.nba.com (באנגלית)
ג'ירפות (סרט)

"ג'ירפות" הוא סרט קולנוע ישראלי, בבימויו של צחי גראד, שיצא לאקרנים בשנת 2001. הסרט עוקב אחר שלוש נשים צעירות, המתגוררות בבניין משותף בתל אביב, ואינן מכירות כלל האחת את השנייה, אביגיל בק (טינקרבל), דפנה מלמד-אבני (לי את גליק) ואפרת (מיטל דוהן). ערב אחד אביגיל נכנסת בטעות לרכב המוביל אותה לצילומי סרט-קולנוע אליו הייתה אמורה להגיע דפנה המגיעה אף היא בטעות לפגישה רומנטית עם הבחור איתו הייתה אמורה לצאת אפרת. אפרת נשארת לבדה, ומסתובבת ברחובות תל אביב. בין הדמויות השונות וסביב מקבץ טעויות זה מתגוללים סיפורי אהבה, חברויות ואף פרשיית רצח מסתורית. הפקת הסרט נמשכה כשלוש שנים בתקציב של כ-750,000 דולר, שבמאי הסרט צחי גראד היה שותף גם להפקה, וכתב את התסריט. הסרט יצא לסדרה של הקרנות טרום בכורה בסוף שנת 2001. כשמינית מהתקציב שלו (100,000 דולר) הוקדשה לשיווק, אך הוא לא זכה להצלחה מסחרית. הסרט היה מועמד ל-13 פרסי אופיר בשנת 2001, אך לא זכה באף אחד. הסרט היה מועמד לפרס וולגין לסרט עלילתי באורך מלא בפסטיבל הקולנוע ירושלים 2001 וזכה בפרס התסריט בפסטיבל. "ג'ירפות", במסד הנתונים הקולנועיים IMDb (באנגלית) "ג'ירפות", באתר AllMovie (באנגלית) "ג'ירפות", באתר Rotten Tomatoes (באנגלית) "ג'ירפות", באתר ספר הקולנוע הישראלי "ג'ירפות", באתר אידיבי "ג'ירפות", במסד הנתונים הקולנועיים KinoPoisk (ברוסית) "ג'ירפות", במיזם "אישים" לתיעוד היצירה הישראלית "ג'ירפות", ביקורת על הסרט באתר "עין הדג" גואל פינטו, בצוואר מתוח, באתר הארץ, 16 בינואר 2002 - ראיון עם צחי גראד על בימוי הסרט אברהם כרמלי, זהר שביט, קולנוע בישראל, סיכום פעילות שנתית 1999–2001, המרכז למידע ולמחקרי תרבות, ספטמבר 2003, עמ' 18 אברהם כרמלי, זהר שביט, קולנוע בישראל, סיכום פעילות שנתית 1999–2001, המרכז למידע ולמחקרי תרבות, ספטמבר 2003, עמ' 30 מועמד לסרט הטוב ביותר: ג'ירפות, באתר הארץ, 6 בנובמבר 2001 דוד שליט, ‏"אני הקייס סטאדי", באתר גלובס, 10 בינואר 2002 המועמדים, באתר הארץ, 7 בנובמבר 2001 ארבעה סרטים עלילתיים יתחרו על פרס וולגין, באתר הארץ, 14 ביוני 2001 רשימת הזוכים בפסטיבל הקולנוע ירושלים, באתר הארץ, 23 ביולי 2001
הוגו בסון

הוגו בסון (בצרפתית: Hugo Besson; נולד ב-26 באפריל 2001) הוא כדורסלן צרפתי המשחק בעמדות הקלע והרכז בפריז לבלואה. בסון נולד באנז'ה, צרפת. הוא החל לשחק כדורסל במחלקות הנוער של שארקס דאנטיב ואלאן שאלון. ב-2018 החל לשחק במקביל גם בקבוצת הבוגרים של אלאן שאלון, ועד שנת 2020 שיחק 14 משחקים בקבוצת הבוגרים. ביוני 2020 חתם על חוזה לשלוש עונות בקבוצה, ומיד הושאל לעונה אחת לסן-קנטן מהליגה הצרפתית השנייה. לאורך העונה הוא הוביל את הליגה עם 19.5 נקודות בממוצע למשחק ב-26 משחקים, והוסיף ממוצעים של 4.3 ריבאונדים, 2.9 אסיסטים וחטיפה למשחק. בסון העמיד את עצמו לבחירה בדראפט 2021 ב-NBA, אך ויתר על כך, מפני שלא היה יכול להתאמן בשל פציעה בקרסול. ב-23 בספטמבר 2021 הצטרף יחד עם עוסמאן דיינג לניו זילנד ברייקרס מליגת העל האוסטרלית. ב-25 משחקיו בקבוצה הוא העמיד ממוצעים של 13.9 נקודות, 3.9 ריבאונדים ו-2.5 אסיסטים למשחק. ב-17 באפריל 2022 עזב את הקבוצה כדי להתכונן לקראת דראפט 2022 ב-NBA. בסון נבחר בדראפט בבחירה ה-58 והאחרונה על ידי אינדיאנה פייסרס, אך הזכויות עליו הועברו מיד למילווקי באקס, והוא הצטרף לסגל הקבוצה לקראת ליגת הקיץ של ה-NBA. ב-13 באוגוסט 2022 חתם בפריז לבלואה הצרפתית. מדיה וקבצים בנושא הוגו בסון בוויקישיתוף פרופיל, באתר Basketball-Reference פרופיל, באתר eurobasket Marc Hinton, Hungry like the Wolf – Breakers standout Hugo Besson takes his best shot at the NBA, Stuff, ‏2021-12-25 (באנגלית) Trophées LNB : les nommés en PROB ! | LNB.fr, web.archive.org, ‏2021-07-09 Trophées LNB : les lauréats en PROB | LNB.fr, web.archive.org, ‏2021-07-09 Vidéo : Saint-Quentin a retiré le maillot n°25 de Hugo Besson | Basket Europe, ‏2022-04-30 (ב־) Basket-ball. Matthieu Gauzin (Champagne Basket) et Hugo Besson (Saint-Quentin) appelés en équipe de France U20, Journal L'Union abonné, ‏2021-06-09 (בצרפתית) NBL22 Roster Watch, National Basketball League | NBL Australia | Australia's Basketball League (באנגלית) Breakers Add French Prospect Hugo Besson, National Basketball League | NBL Australia | Australia's Basketball League (באנגלית) Marc Hinton, NZ Breakers announce French guard Hugo Besson as second import for NBL '22, Stuff, ‏2021-09-23 (באנגלית) Marc Hinton, NZ Breakers thumped by slick SEM Phoenix in disappointing NBL season opener, Stuff, ‏2021-12-04 (באנגלית) Marc Hinton, NZ Breakers battle hard but sink to 0-2 in NBL with second defeat to SEM Phoenix, Stuff, ‏2021-12-10 (באנגלית) Hugo Besson: No Pressure, Just a Game, National Basketball League | NBL Australia | Australia's Basketball League (באנגלית) "Breakers' Young Stars to Prepare for 2022 NBA Draft" (באנגלית). נבדק ב-2022-08-23. Dieng, Besson Turn Attention to NBA Draft, National Basketball League | NBL Australia | Australia's Basketball League (באנגלית) Bucks' Hugo Besson: Taken No. 58 by Milwaukee, CBSSports.com (באנגלית) Milwaukee Bucks Announce 2022 Summer League Roster, www.nba.com (באנגלית) Hugo Besson s'engage avec les Metropolitans 92, https://www.metropolitans92.com/ (בצרפתית)
תות (שיר)

"תות", המוכר בשורה הפותחת את הפזמון החוזר, "תות שדה מרמת השרון", הוא שיר שכתבה והלחינה נעמי שמר בשנת 1986 ופורסם ב-1987. נעמי שמר, שהתרשמה מהזמרה של משה בקר, הזמינה אותו לביתה. כך נולד האלבום "חפצים אישיים", שאת כל שיריו (למעט אחד) כתבה למשה בקר בהתאמה אישית לגוון קולו. בשנת 1987 הקליט בקר את האלבום "חפצים אישיים", שהורכב כולו משיריה של נעמי שמר. המפיק המוזיקלי של האלבום היה גרי אקשטיין. מתוך שירי האלבום, השיר "תות" זכה להשמעות רבות בתחנות הרדיו, אך מכירת האלבום נכשלה באופן יחסי. שמר נטתה לייחס את כישלונו לזיהויה עם הימין הפוליטי בישראל, אך ייתכן שלכישלון תרמה גם מידה של מאומצות בלחנים וביצועיו התיאטרליים יתר על המידה של בקר. בעקבות השם "תות שדה מרמת השרון", נשאל בקר תכופות אם הוא מהעיר רמת השרון. השיר הפך למזוהה עם רמת השרון והתותים שצומחים בשדותיה שהפכו לסמלה הלא רשמי של העיר. בעקבות כך, ברמת השרון החליטו למנף את השיר ולהציב פחי מחזור בצורת תותים ברחבי העיר. בשיר פונה גבר אל אהובתו, וברוח הפתגם "הדרך ללב הגבר עוברת דרך קיבתו" הוא מציין את ארוחת הבוקר שתכבוש את לבו: תות שדה מרמת השרון, פיתה חמה ממאפיית אבולעפיה, גבינה צפתית, סלט ירקות, מלח ים, שמן זית, בצל ירוק, צנונית ומיץ תפוזים. השיר מסתיים בתפנית פמיניסטית, לפיה הגבר הוא שיגיש את ארוחת הבוקר לגברת שמתפנקת במיטה. "תות" באתר בית לזמר העברי ביצוע השיר בביצועו של משה בקר מילות השיר "תות", באתר שירונט תות (כתב יד), באתר הספרייה הלאומית של ישראל יעקב בר-און, ‏עלילות משה:שחקן התיאטרון שמעולם לא עשה לעצמו קיצורי דרך, באתר מעריב אונליין, 5 באוקטובר 2015 שמעון כהן, תות שדה מרמת השרון - גרסת פח המחזור, באתר ערוץ 7, 15 ביוני 2011
ג'ארן לואיסון

ג'ארן לואיסון (באנגלית: Jaren Lewison; נולד ב-9 בדצמבר 2000) הוא שחקן יהודי-אמריקאי, אשר ידוע בעיקר בזכות תפקידו כבן גרוס בסדרת הטלוויזיה "אמת או חובה". ג'ארן מיילס לואיסון גדל בדאלאס שבטקסס, למשפחה יהודית. יש לו אחות בשם מיקאילה. במשך 14 שנים הוא למד באקדמיית לוין, בית ספר יהודי קונסרבטיבי בדאלאס, שם לימדה אמו בגן ילדים, ובשנת 2019 סיים את לימודיו התיכוניים בבית הספר התיכון פירס בעיר ריצ'רדסון שבטקסס. בתיכון, הוא היה קפטן נבחרת הפוטבול של האוניברסיטה והיה פעיל בתחום הרמת כוח. הוא גם עסק בתיאטרון. בכיתה י"ב גילם את דמותו של ויליאם שייקספיר בעיבוד של בית ספרו לסרט "שייקספיר מאוהב" משנת 1998, וההפקה נבחרה להופיע בפסטיבל תספיאן הבינלאומי ב-2019. בשנת 2019, לואיסון החל ללמוד באוניברסיטת דרום קליפורניה, שם סיים בשנת 2022 תואר ראשון בפסיכולוגיה לצד זיהוי פלילי וקרימינולוגיה. הוא השתתף בצילומים ל"אמת או חובה" בזמן לימודיו כסטודנט. לואיסון החל לשחק בגיל 5, כאשר בצהרון בו למד הייתה קבוצת תיאטרון, שחיברה אותו לסוכנות ייצוג. לאחר שנרשם אצל סוכן קולנוע וטלוויזיה מדאלאס, הוא קיבל את תפקידו הראשון, דמותו של ג'ושוע בתוכנית הטלוויזיה "החברים של ברני", בה השתתף בפרקים ובקטעים שונים בין השנים 2008 ל-2011. מאז, הוא שיחק בסדרות טלוויזיה, סרטי טלוויזיה וסרטים שונים. חלק מהתפקידים הללו כללו את משחק בנו של אדם סנדלר בסרט "גברים, נשים וילדים" משנת 2014. הוא גם גילם את הגרסה הצעירה של הדמות הראשית הוגי, בגילומו של אד הלמס, בסרט הקומדיה "תופסת" מ-2018. התפקיד הגדול ביותר ששיחק היה כחלק מצוות השחקנים בסדרת הנעורים של נטפליקס "אמת או חובה", בה גילם את דמותו של בן גרוס. מדיה וקבצים בנושא ג'ארן לואיסון בוויקישיתוף ג'ארן לואיסון, ברשת החברתית אקס (טוויטר) ג'ארן לואיסון, ברשת החברתית אינסטגרם ג'ארן לואיסון, במסד הנתונים הקולנועיים IMDb (באנגלית) ג'ארן לואיסון, באתר Rotten Tomatoes (באנגלית) ג'ארן לואיסון, במסד הנתונים הקולנועיים KinoPoisk (ברוסית) "18 Things to Know About Jaren Lewison from 'Never Have I Ever'". Alma (באנגלית אמריקאית). 28 באפריל 2020. נבדק ב-21 במאי 2020. {{cite web}}: (עזרה) "Got Mitzvah? Yeah we do!". Texas Jewish Post (באנגלית אמריקאית). 3 בנובמבר 2011. נבדק ב-22 במאי 2020. {{cite web}}: (עזרה) "Jaren Lewison Tells Us How His 'Never Have I Ever' Role Is a Dream Come True". Alma (באנגלית אמריקאית). 5 במאי 2020. נבדק ב-21 במאי 2020. {{cite web}}: (עזרה) McHenry, Jackson (29 באפריל 2020). "Never Have I Ever's Two Heartthrobs Are Team Each Other". Vulture (באנגלית אמריקאית). נבדק ב-21 במאי 2020. {{cite web}}: (עזרה) "Festival Preview: Pearce H.S. Shakespeare in Love – Dramatics Magazine". Dramatics Magazine Online. 1 במאי 2019. נבדק ב-22 במאי 2020. {{cite web}}: (עזרה) "Main stage – International Thespian Festival 2019". Educational Theatre Association. נבדק ב-22 במאי 2020. {{cite web}}: (עזרה)תחזוקה - ציטוט: url-status (link) "Who Plays Ben On 'Never Have I Ever'? Meet Jaren Lewison, Star Of Mindy Kaling's New Netflix Show". YourTango (באנגלית). 1 במאי 2020. נבדק ב-22 במאי 2020. {{cite web}}: (עזרה) "Jaren Lewison". IMDb. נבדק ב-21 במאי 2020. {{cite web}}: (עזרה) Walsh, Savannah (5 במאי 2020). "How Old Is the Cast of Netflix's 'Never Have I Ever' Now?". ELLE (באנגלית אמריקאית). נבדק ב-21 במאי 2020. {{cite web}}: (עזרה)
נקודת סומוביט

נקודת סומוביט או סומוביט פוינט או נוס סומוביט (באנגלית: Somovit Point; בבולגרית: нос Сомовит) היא לשון יבשה בחוף המזרחי של האי רוברט באיי שטלנד הדרומיים, שבאנטארקטיקה. אורכה של לשון היבשה 500 מטרים, והיא בולטת לתוך מיצר ברנספילד. לשון היבשה ממוקמת בין מפרצון קרוני, לבין מפרצון צפינה. נקודת סומוביט ממוקמת 900 מטרים צפונית–צפון-מזרחית מנקודת באטוליה; וכן, נקודת סומוביט ממוקמת 1.1 קילומטרים דרומית–דרום מערבית מנקודת קיצ'ן. אזור הנקודה מופה לראשונה על ידי סוקרים בולגרים שנת 2009. לשון היבשה נקראת על שם העיר סומוביט שבצפון בולגריה. תצלום לוויין של אזור הנקודה, תוך סימון אתרים נוספים באזור באתר copernix
ליקווידו

ליקווידו (Liquido) הייתה להקת רוק אלטרנטיבי גרמנית שפעלה ב-1996–2009. הלהיט הגדול ביותר שלה היה Narcotic, שיצא עם אלבום הדמו שלה ומכר 700,000 עותקים. כמה מהלהיטים המאוחרים יותר והפחות מצליחים של הלהקה היו "Play some rock", "Stay with me" ו-"Ordinary life". כמו כן הם חידשו את השיר Twist and Shout של להקת ה־Top-Notes בגרסת רוק אלטרנטיבי. טים איירמאן (גיטרה, שירה) וולפגאנג שרודל (גיטרה, קלידים, פסנתר, שירה) וולפגאנג מילר (תופים) סטפן שלוט-הולטווס (גיטרה בס) Float (2005) Flip To Play Lay Your Head Down Love Me Love Me Bulletin Mr. Officer Ordinary Life Fake Boys/Girls No Sensitive Healing The Final Strike High Roller Drag Me Down The Standard Jump Off Valentine Prostitute [Bonus Track] Ordinary Life (2005) Ordinary Life The Jump Off At The Movies Stay With Me (2002) Stay With Me All Dead Wrong Gone To Lose Brown Girl In The Ring Alarm! Alarm! (2002) 7 Inches Stay With Me All Dead Wrong Shoot Me, I'm a Fool Why Are You Leaving? Not Again Umbrella Song Just A Boy Page One Get It All Done Wine Like Water What's Next What The Heck! Take Off, Go Far Why Are You Leaving? (2002) Why Are You Leaving? Get It All Done Lay Back, Darling Twist & Shout Tired (2000) Tired (radio edit) Tired (long version) Gone To Loose Suzanne (Is A Liar) Made In California (2000) Made In California Crown's Nest Ticket To Anywhere (pro-fantasy mix) Video/Multimedia Track At The Rocks (2000) The Joke Is On You Parkdrive 31 Catch Me Tired The Opera Made In California Play Some Rock On The Radio Suzanne (Is A Liar) Finally Fine Curtain Fall Play Some Rock (2000) Play Some Rock Curtain Fall (long version) Heartbreaker No. 1 Fake Of Emotions (demo '96) Clicklesley (1999) Clicklesley (single version) Clicklesley (album version) Forever Yours Narcotic (demo version '96) Doubledecker (1999) Doubledecker (radio edit) Sick Strip Game Clown Focus (demo '96) Liquido (1999) I Won't Try Swing It Doubledecker Clicklesley Wake Me Up I'll Have It All Today Narcotic What You Keep Inside Clown Ticket To Anywhere Saturday Rocks Narcotic (1998) Narcotic (radio edit) Narcotic (long version) Amie Agree To Stay Narcotic Demo '96 (1996) Narcotic Fake Of Emotion Totally Snug Focus San San ליקווידו, במסד הנתונים הקולנועיים IMDb (באנגלית) ליקווידו, באתר אפל מיוזיק (באנגלית) ליקווידו, באתר ספוטיפיי ליקווידו, באתר Last.fm (באנגלית) ליקווידו, באתר AllMusic (באנגלית) ליקווידו, באתר MusicBrainz (באנגלית) ליקווידו, באתר Discogs (באנגלית) ליקווידו, באתר Songkick (באנגלית) ליקווידו, באתר SecondHandSongs ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
דניאל פטרסקו

דניאל פטרסקו (ברומנית: Daniel Petrescu;‏ נולד ב-26 בינואר 1971) הוא גנרל רומני בדימוס, אשר שימש כראש המטה הכללי של הכוחות המזוינים של רומניה בין השנים 2019-2023. פטרסקו נולד בפיטשט ב-26 בינואר 1971. הוא למד במכון הרומני לחיל הרגלים וב-1992 סיים את לימודיו והתגייס לצבא רומניה. בין 2004–2008 הוא שימש כמפקד גדוד החי"ר ה-2, ושרת עמו בקוסובו, אנגולה ואפגניסטן. בין 2010–2011 השלים תואר שני במכללת המלחמה של צבא ארצות הברית. ב-2016 מונה למפקד הבריגדה ה-2, ובין 2017–2019 הוא שימש כמפקד הדיוויזיה הרב-לאומית דרום-מזרח. ב-2019 הוא מונה לסגן ראש המטה הכללי הרומני. ב-28 באוקטובר של אותה שנה הוא מונה לרמטכ"ל. הוא כיהן בתפקיד עד 1 בדצמבר 2021. מדיה וקבצים בנושא דניאל פטרסקו בוויקישיתוף דניאל פטרסקו באתר נאט"ו
משרד ההגנה (מונטנגרו)

משרד ההגנה (במונטנגרית: Министарство одбране או בראשי תיבות: МОЦГ) הוא משרד בממשלה המונטנגרית, האחראי על יישום מדיניות הביטחון של מונטנגרו. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של מונטנגרו, כמו גם על גיוסם בשעת הצורך. הוא מדווח ישירות לנשיא מונטנגרו המשמש גם כמפקד העליון של הכוחות המזוינים. ראש המטה הכללי מדווח ישירות לשר. ב-20 במרץ 1879 נוסד בנסיכות מונטנגרו משרד ההגנה אשר טיפל בענייני הביטחון השוטף של הנסיכות. המשרד אוחד לתוך משרד ההגנה היוגוסלבי ב-1918. ב-1991, לנוכח פרישתן של קרואטיה, סלובניה, מקדוניה, בוסניה והרצגובינה מהאיחוד היוגוסלבי, ורק סרביה ומונטנגרו נותרו במדינה שעדיין נקראה "יוגוסלביה" וקיבלה כעת חוקה חדשה. ב-2006 נפרדו סרביה ומונטנגרו. פיליפ אדז'יץ' ממפלגת הפעולה הרפורמיסטית המאוחדת מכהן כשר ההגנה מאז 21 באוקטובר 2022. אתר האינטרנט הרשמי של משרד ההגנה ערך זה הוא קצרמר בנושא מונטנגרו. אתם מוזמנים לתרום לוויקיפדיה ולהרחיב אותו.
דיוויזיית הנחתים השלישית

דיוויזיית הנחתים השלישית היא דיוויזיה בחיל הנחתים של ארצות הברית, היושבת בבסיס הנחתים מחנה קורטני שבאוקינאווה, יפן, וכפופה לכוח המשלוח השלישי של חיל הנחתים. הדיוויזיה הוקמה ב-16 בספטמבר 1942 במחנה אליוט שבקליפורניה על בסיס רגימנט הנחתים התשיעית. במהלך מלחמת העולם השנייה השתתפה בקרבות המכריעים במערכה באסיה ובאוקיינוס השקט ובהם המערכה בבוגנוויל, הקרב על סאיפאן (ככוח עתודה), הקרב על גואם, קרב איוו ג'ימה והתכוננה למבצע נפילה. בעקבות כניעת יפן, הדיוויזיה פורקה בדצמבר 1945. ב-1952 הוקמה מחדש במחנה פנדלטון שבקליפורניה. באוגוסט 1953 נשלחה ליפן כחלק מכוח ההגנה האמריקאי באזור במסגרת הסכם שיתוף הפעולה וההגנה בין ארצות הברית ויפן. במאי 1965 התמקמה בבסיס דה נאנג שבווייטנאם והשתתפה במלחמת וייטנאם עד שובה לאוקינאווה בנובמבר 1969. כוחות הדיוויזיה השתתפו במלחמת המפרץ, במלחמת עיראק ובמלחמת אפגניסטן. כמו כן סייעה במאמצים ההומניטריים בעקבות רעידת האדמה והצונאמי בסנדאי (2011). ביפן: רגימנט הנחתים ה-12 רגימנט הנחתים הרביעי גדוד הסיור השלישי גדוד מפקדה בהוואי: רגימנט הנחתים לאזור החוף השלישי מדיה וקבצים בנושא דיוויזיית הנחתים השלישית בוויקישיתוף אתר האינטרנט הרשמי של דיוויזיית הנחתים השלישית (באנגלית) אתר רשמי